《游仙诗赠叶金吾犹龙 其二》
明代·梁宪

昔闻抱朴子，曾封关内侯。帝前辞爵赏，飘飘来罗浮。

丈夫生世问，贫贱元足羞。致身须及早，揽辔澄九州。

与时同卷舒，何事怀殷忧。惭予志不逮，每为斯人求。

罗浮君家近，石洞乃旧游。葛仙遗迹在，丹井空湫湫。

依稀想风采，恍怫与之俦。聊赋游仙诗，为君祝千秋。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。